Σόλων Τσούνης

Ο Σόλων Τσούνης (Αγρίνιο, 13 Μαΐου 1981) είναι Έλληνας ηθοποιός και εικαστικός καλλιτέχνης.

 Βιογραφικό 
Ο Σόλων Τσούνης γεννήθηκε το 1981 στο Αγρίνιο όπου και μεγάλωσε. Από μικρός έδειξε ενδιαφέρον για τις τέχνες και τον αθλητισμό. Αυτοδίδακτος ζωγράφος, περνούσε αρκετές ώρες της παιδικής του ηλικίας ζωγραφίζοντας, κάνοντας μαθήματα αγγειοπλαστικής και παράλληλα κάνοντας στίβο και μπάσκετ.

Στην εφηβεία ανακάλυψε το γκράφιτι, ενώ στην θέση του μπάσκετ ήρθε το σκέιτμπορντ (skateboard).

Στα δεκαοχτώ του και με την αποφοίτηση του από το λύκειο, ήρθε στην Αθήνα για να σπουδάσει φωτογραφία και έπειτα γραφιστική.

Κατά την διάρκεια της θητείας του στον στρατό, του γεννήθηκε η επιθυμία να εξερευνήσει και την υποκριτική τέχνη.

Το 2004 και αμέσως μετά την απόλυση του, ενώ εργαζόταν σε μία θεατρική παράσταση ως φωτογράφος, πήρε την απόφαση να ασχοληθεί επαγγελματικά με την υποκριτική. Έτσι αφότου έδωσε εξετάσεις ξεκίνησε να σπουδάζει υποκριτική στο Θέατρο Τέχνης «Κάρολος Κουν» ολοκληρώνοντας τις σπουδές του το 2007. Κατά την διάρκεια των σπουδών του έπαιξε σε αρκετές παραστάσεις του θεάτρου Τέχνης, δουλεύοντας με σκηνοθέτες όπως τον Έυη Γαβριηλίδη, τον Νίκο Μαστοράκη, τον Κωστή Καπελώνη.

Με την cast director Ελευθερία Δημητρομανωλάκη έκαναν το πρώτο casting για την σειρά "Λούφα και Παραλλαγή", όπου ήρθε και ο πρώτος τηλεοπτικός ρόλος.

Με την πραγματοποίηση της μικρού μήκους ταινίας "Η Πυραμίδα", σε σκηνοθεσία Δημήτρη Παπαθανάση, πήρε το βραβείο "Α' ανδρικού ρόλου για το 2007" στον διαγωνισμό "Μικρές νύχτες" του περιοδικού "Σινεμά". Στους κριτές του διαγωνισμού ήταν ο σκηνοθέτης Χρήστος Δήμας όπου και του έκανε πρόταση για συνεργασία στην κινηματογραφική ταινία "Η Νήσος". Έτσι έγινε η αρχή και από εκεί και πέρα ο ένας ρόλος έφερνε τον άλλον σε κινηματογράφο και τηλεόραση.
 Τηλεόραση 
Έκανε την πρώτη του εμφάνιση στην τηλεόραση ως ηθοποιός στην τηλεοπτική σειρά του Νίκου Περάκη, Λούφα και παραλλαγή το 2006. Ακολούθησαν οι εμφανίσεις του στις σειρές Άμυνα Ζώνης και Αληθινοί Έρωτες το 2007 ενώ την επόμενη χρονιά έλαβε μέρος σε κάποια επεισόδια των σειρών Οι ιστορίες του αστυνόμου Μπέκα και "Σε είδα".

Έγινε ευρύτερα γνωστός τη σεζόν 2008-2009 με την συμμετοχή του στο βασικό καστ των σειρών "Όλα στον αέρα" και "Έχω ένα μυστικό". Το 2010 έκανε μία σύντομη εμφάνιση στη σειρά Ο 3ος Νόμος. Επέστρεψε τηλεοπτικά τη σεζόν 2013-2014 συμμετέχοντας στο βασικό καστ της σειράς "Δια Ταύτα".

Από το 2014 μέχρι και το 2019 συμμετείχε στην κωμική σειρά Το σόι σου στον τηλεοπτικό σταθμό Alpha. Εκεί υποδυόταν τον, γιο του Γιώργου Γιαννόπουλου και της Ρένιας Λουιζίδου, Διονύση Χαμπέα.

Τη σεζόν 2019-2020 συμμετείχε στην σειρά του Alpha Έρωτας Μετά, ένα ερωτικό θρίλερ μυστηρίου σε δύο χρόνους όπου υποδυόταν τον Στάθη, οικογενειακό φίλο του Κωνσταντίνου (Αντώνης Καρυστινός) και της Ηλέκτρας (Έμιλυ Κολιανδρή).

Το 2021 στην καθημερινή σειρά του ΑΝΤ1 Ήλιος υποδύθηκε τον Άγγελο, έναν νέο χειρουργό, που ήρθε στην Καβάλα για να ενταχθεί στο προσωπικό του νοσοκομείου.

Στη συνέχεια, τον Οκτώβριο της ίδιας χρονιάς, πρωταγωνίστησε στη σειρά της ΕΡΤ "Ποίος ήτον ο φονεύς του αδελφού μου", βασισμένη στο ομώνυμο αυτοβιογραφικό διήγημα του Γεωργίου Βιζυηνού. Ο Σόλων Τσούνης ως Γιωργής (Γεώργιος Βιζυηνός) καλείται να ανακαλύψει τον φονιά του αδελφού του και να απαλύνει τον πόνο της μητέρας του.

Αρχές του 2022 ενσαρκώνει τον Δάκη στις "Άγριες Μέλισσες" του ΑΝΤ1, έναν σκηνοθέτη που προτείνει στην Δρόσω να πρωταγωνιστήσει στην καινούρια του ταινία προκαλώντας αναταραχές στην ζωή της.

Ο Σόλων Τσούνης, ως Νίκος Ασλανίδης, πρωταγωνιστεί στη δραματική αστυνομική σειρά του ANT1 "Παγιδευμένοι", την περίοδο 2022-2024.

Το 2025-2026 πρωταγωνιστεί και πάλι ως Διονύσης Χαμπέας στην "θρυλική" σειρά του ALPHA "Το Σόι σου" που επέστρεψε στην τηλεόραση για έναν νέο κύκλο επεισοδίων, λόγω της μεγάλης απήχησης που είχε στο κοινό. Μάλιστα, το πρώτο επεισόδιο της νέας αυτής σεζόν κατέγραψε ρεκόρ τηλεθέασης σε βάθος πενταετίας, όσο αφορά τις κωμικές σειρές.

2025-2026 "Το Σόι Σου" (ALPHA) 

2025-2026 "Το σπίτι δίπλα στο ποτάμι (ALPHA) 

2022-2024 "Παγιδευμένοι" (ANT1)

2022 "Άγριες Μέλισσες"  (ANT1)

2021 "Ποίος ήτον ο φονεύς του αδελφού μου" (ΕΡΤ1)

2020-2021 " Ήλιος" (ANT1)

2019-2020 " Έρωτας Μετά" (ALPHA)

2014-2026 "Το Σόι Σου" (ALPHA)

2013-2014 "Δια Ταύτα" (ALPHA)

2010 "Ο 3ος Νόμος" (MEGA)

2008-2009 " Όλα Στον Αέρα" (MEGA)

2008 "Οι Ιστορίες Του Αστυνόμου Μπέκα" (ALPHA)

2008 "Σε Είδα" (ALPHA)

2008-2009 "Έχω Ένα Μυστικό... " (ALPHA)

2007 "Αληθινοί Έρωτες" (ALPHA)

2007 "Άμυνα Ζώνης" (ΝΕΤ)

2006 "Λούφα Και Παραλλαγή" (ΝΕΤ)

 Κινηματογράφος 
Με την πραγματοποίηση της μικρού μήκους ταινίας "Η πυραμίδα", σε σκηνοθεσία Δημήτρη Παπαθανάση, πήρε το βραβείο του "Α' ανδρικού ρόλου για το 2007" στον διαγωνισμό "Μικρές νύχτες" του περιοδικού Σινεμά. Έκανε το κινηματογραφικό του ντεμπούτο το 2009 στην ταινία Νήsos, έπειτα ακολούθησαν οι ταινίες "Νήsos 2: Το κυνήγι του χαμένου θησαυρού" (2011), "Ο Μαγικός Καθρέφτης" (2016), "Πέντρο Νούλα" (2017).

2017 "Πέντρο Νούλα"

2016 "Μαγικός Καθρέφτης"

2014 "Not Medea" (μικρού μήκους)

2011 "Νήsos 2: Το κυνήγι του χαμένου θησαυρού"

2009 "Νήsos"

2007 "Η Πυραμίδα" (μικρού μήκους)*

*Βραβείο "Α' ανδρικού ρόλου για το 2007" στον διαγωνισμό "Μικρές νύχτες" του περιοδικού ΣΙΝΕΜΑ, με την ταινία μικρού μήκους: "Η Πυραμίδα", σε σκηνοθεσία Δημήτρη Παπαθανάση.

 Θέατρο 
2025-2026 "Ταρτούφος", σκηνοθεσία: Έλενα Μαυρίδου, Θέατρο "Αλκυονίς".

2023-2024 "Unfriend", σκηνοθεσία: Αντώνης Γαλέος, Θέατρο "Νέος Ακάδημος".

2022 ''Τα άνθη της καταστροφής'', μουσικοθεατρική παράσταση για τη Σμύρνη, σκηνοθεσία: Ρουμπίνη Μοσχοχωρίτη, (καλοκαιρινή Περιοδεία).

2022 "Παιχνίδια στη σοφίτα", σκηνοθεσία: Αλέξανδρος Κοέν, θέατρο "Χυτήριο".

2021 "Καλύτερα μιάς ώρας ελεύθερη ζωή", μουσική παράσταση αφιέρωμα στο 1821, σκηνοθεσία: Μανώλης Ανδρουλιδάκης, (καλοκαιρινή Περιοδεία).

2019-2020 "Έγκλημα στο Orient Express" - 2ος χρόνος, Σκηνοθεσία: Αντώνης Καλογρίδης, θέατρο "Κάτια Δανδουλάκη" + θέατρο "Αριστοτέλειον"

2018-2019 "Λωξάντρα", Σκηνοθεσία: Σωτήρης Χατζάκης, θέατρο "Βεάκη" + Περιοδεία σε όλη την Ελλάδα και στην Κύπρο

2017 "Το χαμένο πετράδι της γνώσης", Σκηνοθεσία: Στέφανος Κοσμίδης, Περιοδεία σε όλη την Ελλάδα

2017 "Οι από πάνω", Σκηνοθεσία: Νίκος Μουτσινάς, "Ράδιο Σίτυ"

2017 "Η θηλιά", Σκηνοθεσία: Κέλλυ Πήλιουρα, θέατρο "Αργώ"

2016 "Ο τελευταίος επισκέπτης", Σκηνοθεσία: Κοραή Δαμάτη, "Ίδρυμα Μιχάλης Κακογιάννης"

2015 "Ο λάκκος της αμαρτίας", σκηνοθεσία Πέτρος Φιλιππίδης, θέατρο "Χώρα"

2014 "Η Κασσάνδρα και ο λύκος", Σκηνοθεσία: Ένκε Φεζολλάρι, "Ίδρυμα Κακογιάννη, Αίθουσα του Κινηματογράφου"

2013 "Το ημέρωμα της στρίγγλας", Σκηνοθεσία: Ηλέκτρα Ελληνικιώτη, "Επί Κολωνώ", Κεντρική Σκηνή.

2011 "Η τύχη του οινοποιού", Σκηνοθεσία: Β. Μυριανθόπουλος, "Badminton backstage theater festival"

2011 "Ευτυχώς επτωχεύσαμεν", Σκηνοθεσία: Σπύρος Φ., Περιοδεία

2011 "Ο Μικρός Πρίγκιπας", Σκηνοθεσία: Σπύρος Φ., Περιοδεία

2010 "Η Στρίγγλα που έγινε αρνάκι", Σαίξπηρ Ο., Σκηνοθεσία: Αθερίδης Θ., Ρόλος: Τράνιος, Περιοδεία

2008-2010 "Ο βιοπαλαιστής στη στέγη", Σκηνοθεσία: Λαζόπουλος Λ., "Ίδρυμα μείζονος Ελληνισμού"

2008 Χοροθεατρική παράσταση στα πλαίσια του συλλόγου βιομηχάνων Ελλάδος (Σ.Ε.Β)’ Σκηνοθεσία: Κακλέας Γ. "Μέγαρο μουσικής"

2008 Παράσταση-παρουσίαση για τον εορτασμό των δέκα χρόνων του «Ελληνικού Κόσμου» και έναρξη λειτουργίας του νέου κτηρίου «ΘΕΑΤΡΟΝ»

2008 Χοροθεατρική παράσταση στα πλαίσια των εγκαινίων του θεάτρου του Ιδρύματος μείζονος Ελληνισμού Σκηνοθεσία: Κακλέας Γ. "Ίδρυμα μείζονος Ελληνισμού"

2007 "Μήδεια" Σκηνοθεσία: Κόκκος Γ. "Θέατρο αρχαίας Επιδαύρου"

2007 "Εσύ μας χάρισες το ωραίο ταξίδι" (αφιέρωμα στον Κάρολο Κουν), Σκηνοθεσία: Δεγαϊτης Δ., "Θέατρο Τέχνης «Κάρολος Κουν»"

2007 "Παραμύθι τρικυμύθι" (κατά την τρικυμία του W.Shakespeare), Σκηνοθεσία: Καπελώνης Κ., "Θέατρο Τέχνης «Κάρολος Κουν»" (παιδική σκηνή)

2006-2007 "Ένα Όνειρο" (κατά το όνειρο καλοκαιρινής νύχτας του W.Shakespeare) Σκηνοθεσία: Μαστοράκης Ν. "Θέατρο Τέχνης «Κάρολος Κουν»" + Περιοδεία

2005 "Ο Φιλάργυρος'' του Μολιέρου Σκηνοθεσία: Γαβριηλίδης Ε. "Θέατρο Τέχνης «Κάρολος Κουν»"

 Παραπομπές 

 Εξωτερικοί σύνδεσμοι 
 Επίσημη σελίδα στο Instagram
 Σόλων Τσούνης - Official Website
 Ο Σόλων και το σόι του!
 Ο Αγρινιώτης ηθοποιός Σόλων Τσούνης και το «σόι» του!
 Ο Σόλων Τσούνης αποκλειστικά στο Gpop.gr

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν